2.  ลักษณะการประกอบธุรกิจ

2.1 ประวัติความเป็นมา

บริษัท โฟคัส เอ็นจิเนียริ่ง แอนด์ คอนสตรัคชั่น จำกัด (มหาชน) ก่อตั้งเมื่อวันที่ 30 มีนาคม 2532
ภายใต้ชื่อ “บริษัท พสุพุธ จำกัด” ประกอบธุรกิจรับเหมาก่อสร้างทั่วไปจากภาครัฐและภาคเอกชน
บริษัทฯ ได้แปรสภาพเป็นบริษัทมหาชนเมื่อวันที่ 4 พฤศจิกายน 2545
และได้รับอนุญาตให้เป็นบริษัทจดทะเบียนในตลาดหลักทรัพย์ เอ็ม เอ ไอ (MAI) เมื่อวันที่ 5
ตุลาคม 2547 ภายใต้ชื่อหลักทรัพย์ว่า “FOCUS”

การเปลี่ยนแปลงและพัฒนาการที่สำคัญในช่วงระยะเวลา 5 ปีที่ผ่านมาของบริษัทฯ
สามารถสรุปได้ดังนี้

2546. เดือนกุมภาพันธ์ ที่ประชุมผู้ถือหุ้นมีมติเปลี่ยนแปลงมูลค่าหุ้นที่ตราไว้จากเดิมหุ้นละ 100 บาท
      เป็นหุ้นละ 1 บาท และเพิ่ม

  ทุนจดทะเบียนอีก 25 ล้านบาท โดยการออกหุ้นสามัญใหม่จำนวน 25 ล้านหุ้น
  เพื่อเสนอขายให้แก่ประชาชน และเสนอขาย

  ให้แก่กรรมการและพนักงานของบริษัทฯ เป็นจำนวนเท่ากับ 23 ล้านหุ้นและ 2 ล้านหุ้นตามลำดับ

เดือนสิงหาคม บริษัทฯ ทำสัญญารับเหมาก่อสร้างโครงการหอพักนักศึกษา 5 ชั้น จำนวน 12 หลัง
ที่วิทยาลัยรัตนบัณฑิต

กับคุณวิจิตรา รัตนเพียร เป็นมูลค่าเท่ากับ 142.5 ล้านบาท (ไม่รวมภาษีมูลค่าเพิ่ม)

เดือนตุลาคม บริษัทฯ รับเหมาก่อสร้างบ้านเดี่ยว 2 ชั้น โครงการที่พักอาศัย เดอะซิตี้ ปิ่นเกล้า
สะพานพระราม 5 กับ บริษัท เอเชี่ยน พร็อพเพอร์ตี้ (กรุงเทพ) จำกัด เป็นมูลค่าเท่ากับ 38.16
ล้านบาท (ไม่รวมภาษีมูลค่าเพิ่ม)

เดือนพฤศจิกายน ที่ประชุมผู้ถือหุ้นมีมติให้เปลี่ยนชื่อบริษัทจาก “บริษัท โฟคัส อินฟราสตรัคเจอร์
จำกัด (มหาชน)”เป็น “บริษัท โฟคัส เอ็นจิเนียริ่ง แอนด์ คอนสตรัคชั่น จำกัด (มหาชน)”
และได้จดทะเบียนเปลี่ยนชื่อบริษัทกับกระทรวงพาณิชย์ในวันที่ 21 พฤศจิกายน 2546

  เดือนพฤศจิกายน บริษัทฯ ทำสัญญารับเหมาก่อสร้างบ้านเดี่ยวโครงการเพอร์เฟค การ์เด้น
  รามคำแหง 164 กับ บริษัท พร็อพเพอร์ตี้ เพอร์เฟค จำกัด (มหาชน) เป็นมูลค่าเท่ากับ 14.96
  ล้านบาท (รวมภาษีมูลค่าเพิ่ม)

2547 เดือนมิถุนายน บริษัทฯ ทำสัญญารับเหมาก่อสร้างอาคารในโครงการโรงแรมคอนราด ภูเก็ต
รีสอร์ท แอนด์ สปา กับ บริษัท สตาร์ แอนด์ สกาย จำกัด เป็นมูลค่าเท่ากับ 67.15 ล้านบาท
(ไม่รวมภาษีมูลค่าเพิ่ม)

  เดือนสิงหาคม บริษัทฯ ทำสัญญารับเหมาก่อสร้างอาคารโครงการโรงแรม ค.ส.ล. สูง 8 ชั้น
  กับ บริษัท สุริวงศ์ รอยัล สวีท โฮเทล เป็นมูลค่าเท่ากับ 35.85 ล้านบาท (รวมภาษีมูลค่าเพิ่ม)

  เดือนกันยายน บริษัทฯ ทำสัญญาซื้อขายวัสดุอุปกรณ์การก่อสร้างโครงการบ้านทะเล พัทยา กับ
  บริษัท เอ อี เอช จำกัด เป็นมูลค่าเท่ากับ 45 ล้านบาท (ไม่รวมภาษีมูลค่าเพิ่ม)

เดือนตุลาคม บริษัทฯ ทำสัญญารับเหมาก่อสร้างโครงการโรงพยาบาลศิครินทร์ อาคาร 2 กับ บริษัท
ศิครินทร์ จำกัด (มหาชน) เป็นมูลค่าเท่ากับ 82.75 ล้านบาท (ไม่รวมภาษีมูลค่าเพิ่ม)

  2548 เดือนมกราคม บริษัทฯ ทำสัญญารับเหมาก่อสร้าง อาคารสูง 8 ชั้น ชั้นใต้ดิน 1 ชั้น
  โครงการวิไลเซ็นเตอร์ ถนนสุรวงศ์

  กับ บริษัท วี ซี เอส เรสซิเดนซ จำกัด เป็นมูลค่าเท่ากับ 48.45 ล้านบาท
  (รวมภาษีมูลค่าเพิ่ม)

  เดือนกุมภาพันธ์ บริษัทฯ ทำสัญญาออกแบบและก่อสร้างต่อเติมอาคารโรงงานเจียระไนลูกรีด กับ
  บริษัท สหวิริยา สตีล อินดัสตรี จำกัด (มหาชน) เป็นมูลค่างานเท่ากับ 32.75 ล้านบาท
  (ไม่รวมภาษีมูลค่าเพิ่ม)

  เดือนเมษายน บริษัทฯ ทำสัญญารับเหมาก่อสร้างสะพานคอนกรีตเสริมเหล็ก
  โครงการก่อสร้างทางหลวงหมายเลข 122 สายเลี่ยงเมืองนครสวรรค์ กับ บริษัท ประยูรวิศว์
  จำกัด เป็นมูลค่าเท่ากับ 227.58 ล้านบาท (รวมภาษีมูลค่าเพิ่ม)

เดือนพฤษภาคม บริษัทฯ ทำสัญญารับเหมาก่อสร้าง

- สะพานคอนกรีตเสริมเหล็ก โครงการก่อสร้างสะพานคอนกรีตข้ามแม่น้ำจันทบุรี กับ บริษัท
ประยูรวิศว์ จำกัด เป็น มูลค่าเท่ากับ 149.54 ล้านบาท (รวมภาษีมูลค่าเพิ่ม)

  - ห้องพักตัวอย่างโครงการรีสอร์ท Evason Hideaway at Koh Yao Noi ( ถนนศรีนครินทร์
  กรุงเทพฯ ) กับ บริษัท โรงแรมป่าเกาะ จำกัด เป็นมูลค่าท่ากับ 2.56 ล้านบาท
  (ไม่รวมภาษีมูลค่าเพิ่ม)

  เดือนธันวาคม บริษัทฯ ได้ร่วมกับบริษัท ไฮโดรเท็ค จำกัด ในรูปแบบของกลุ่มร่วมค้า ภายใต้ชื่อ
  กลุ่มบริษัท โฟคัส ไฮโดรเท็ค คอนซอร์เตียม (สัดส่วนโฟคัส:ไฮโดรเท็ค เท่ากับ 99:1)
  โดยเข้าทำสัญญารับเหมาตรงจาก บริษัท นวนคร จำกัด (มหาชน)
  โครงการออกแบบรวมก่อสร้างสถานีสูบน้ำและงานวางท่อน้ำดิบในงานก่อสร้างโรงผลิตน้ำเพื่ออุตสาหกรรม
  ขนาด 45,000 ลบ.ม. / วัน มูลค่าเท่ากับ 270 ล้านบาท (รวมภาษีมูลค่าเพิ่ม)

2549 เดือนกุมภาพันธ์ บริษัทฯ
ทำสัญญารับเหมาก่อสร้างโครงการออกแบบและก่อสร้างปรับปรุงโรงบำบัดน้ำเสีย บริษัท พรอคเตอร์
แอนด์ แกมเบิล แมนูแฟคเจอริ่ง (ประเทศไทย) จำกัด ที่นิคมอุตสาหกรรมเวลโกรว์
จ.ฉะเชิงเทรา เป็นมูลค่าเท่ากับ 56.23 ล้านบาท ( รวมภาษีมูลค่าเพิ่ม )

  เดือนมีนาคม บริษัทฯ ทำสัญญารับเหมาก่อสร้าง โครงการโรงแรม เดอะ รอยัล สวีท โฮเทล
  กับ บริษัท เดอะรอยัล สวีท โฮเทล จำกัด เป็นมูลค่าเท่ากับ 46.55 ล้านบาท (
  รวมภาษีมูลค่าเพิ่ม )

เดือนเมษายน บริษัทฯ ทำสัญญารับเหมาก่อสร้าง

-   โครงการศูนย์พัฒนากีฬาเทนนิสแห่งชาติ เมืองทองธานี ถ.แจ้งวัฒนะ กับ
    ลอนเทนนิสสมาคมแห่งประเทศไทยในพระบรมราชูปถัมภ์ เป็นมูลค่าเท่ากับ 49.95 ล้านบาท (
    รวมภาษีมูลค่าเพิ่ม )

-   โครงการสะพานคอนกรีตเสริมเหล็กในโครงการก่อสร้างทางหลวงพิเศษหมายเลข 9
    วงแหวนรอบนอกด้านตะวันออก สาย อ.บางพลี - อ.ธัญบุรี ตอน 3 กับ บริษัท ประยูรวิศว์
    จำกัด เป็นมูลค่าเท่ากับ 228.14 ล้านบาท ( รวมภาษีมูลค่าเพิ่ม)

-   โครงการสะพานคอนกรีตเสริมเหล็ก ในโครงการปรับปรุงทางแยกต่างระดับรังสิต กับ บริษัท
    ประยูรวิศว์ จำกัด เป็นมูลค่าเท่ากับ 695.86 ล้านบาท ( รวมภาษีมูลค่าเพิ่ม )

  เดือนกรกฎาคม บริษัทฯ ทำสัญญารับเหมาก่อสร้าง โครงการพัฒนาพื้นที่ท่าเทียบเรือ C0
  แหลมฉบัง กับ บริษัท แหลมฉบัง อินเตอร์เนชั่นแนล โรโร เทอร์มินัล จำกัด เป็นมูลค่าเท่ากับ
  248.25 ล้านบาท ( รวมภาษีมูลค่าเพิ่ม )

  เดือนสิงหาคม บริษัทฯ ทำสัญญารับเหมาก่อสร้าง โครงการโรงงาน Fast Fac 68 Rai อ.
  วังน้อย จ.พระนครศรีอยุธยา กับ บริษัท พราว แอสเซ็ท จำกัด เป็นมูลค่าเท่ากับ 38.38
  ล้านบาท ( ไม่รวมภาษีมูลค่าเพิ่ม )

  เดือนธันวาคม

  - บริษัทฯ ทำสัญญารับเหมาก่อสร้างโครงการสนามแข่งขันเทนนิส ศูนย์พัฒนากีฬาเทนนิสแห่งชาติ
  เมืองทองธานี กับ ลอนเทนนิสสมาคมแห่งประเทศไทยในพระบรมราชูปถัมภ์ เป็นมูลค่าเท่ากับ
  49.50 ล้านบาท (รวมภาษีมูลค่าเพิ่ม )

  - บริษัททำบันทึกข้อตกลงงานเพิ่มเติมงานออกแบบก่อสร้างสถานีสูบน้ำและงานวางท่อน้ำดิบ
  และงานเพิ่มเติมบางส่วนในงานโรงผลิตน้ำเพื่ออุตสาหกรรม ของ บริษัท นวนคร จำกัด (
  มหาชน ) ในนามกลุ่ม บริษัท โฟคัส ไฮโดรเท็ค คอนซอร์เตียม ( สัดส่วนโฟคัส : ไฮโดรเท็ค
  เท่ากับ 99 : 1 ) เป็นมูลค่าเท่ากับ 30.00 ล้านบาท ( รวมภาษีมูลค่าเพิ่ม )

2550 เดือนสิงหาคม

- บริษัทฯ ทำสัญญารับเหมาก่อสร้าง โครงการก่อสร้างบ้านพักอาศัยส่วนบุคคล “Private
Residence Bangkok” กับ นายพลวัต อินทรวิทยนันท์ เป็นมูลค่าเท่ากับ 10.06 ล้านบาท
(รวมภาษีมูลค่าเพิ่ม)

  เดือนกันยายน บริษัทฯ ทำสัญญารับเหมาก่อสร้างโครงการก่อสร้างอาคารพักอาศัย 7 ชั้น
  ซอยสุขุมวิท 16 กับ บริษัท สุขุมวิท 16 จำกัด มูลค่าเท่ากับ 31.14 ล้านบาท
  (รวมภาษีมูลค่าเพิ่ม)

เดือนพฤศจิกายน

- บริษัทฯ ทำบันทึกข้อตกลงงานเพิ่มเติมครั้งที่ 1 ของโครงการก่อสร้างบ้านพักอาศัยส่วนบุคคล
“Private Residence Bangkok” กับ นายพลวัต อินทรวิทยนันท์ เป็นมูลค่าเท่ากับ 10.50
ล้านบาท (รวมภาษีมูลค่าเพิ่ม)

  - บริษัทฯ ทำสัญญารับเหมาก่อสร้างงานโครงสร้างและสถาปัตยกรรม และ
  งานระบบวิศวกรรมประกอบอาคารบ้านพักอาศัย โครงการภูผาธารา กับ บริษัท วิไลลักษณ์
  ดีเวลลอปเมนท์ จำกัด เป็นมูลค่าเท่ากับ 23.40 ล้านบาท (รวมภาษีมูลค่าเพิ่ม)

  - บริษัทฯ ทำสัญญารับเหมา งานปรับปรุง / ก่อสร้าง อาคารชุดพักอาศัย 8 ชั้น กับ บริษัท
  อีแลนด์ พร๊อพเพอร์ตี้ จำกัด เป็นมูลค่าเท่ากับ 3.98 ล้านบาท (รวมภาษีมูลค่าเพิ่ม)

  เดือนธันวาคม บริษัทฯ ทำสัญญารับเหมาก่อสร้าง โครงการก่อสร้างอาคารพักอาศัยสูง 37 ชั้น
  “Wind Ratchayothin” กับ

  บริษัท เมเจอร์ ดีเวลลอปเม้นท์ จำกัด (มหาชน) เป็นมูลค่าเท่ากับ 400 ล้านบาท
  (รวมภาษีมูลค่าเพิ่ม)

  2.2 ภาพรวมการประกอบธุรกิจของบริษัท

บริษัทฯ ดำเนินธุรกิจรับเหมาก่อสร้างทั่วไป โดยรับเหมางานจากทั้งหน่วยงานภาครัฐและภาคเอกชน
ในงานของภาครัฐบริษัทฯ จะรับงานก่อสร้างในลักษณะเป็นผู้รับเหมาช่วงเป็นส่วนใหญ่
และในงานของภาคเอกชน บริษัทฯ จะรับงานก่อสร้างในลักษณะเป็นผู้รับเหมาหลัก ซึ่งบริษัทฯ
เน้นรับงานก่อสร้างของภาคเอกชนไทยที่มีฐานะทางการเงินที่เข้มแข็งและบริษัทข้ามชาติที่มีความมั่นคงนอกจากนี้
บริษัทฯ
จะร่วมกับผู้รับเหมารายอื่นและผู้รับเหมาต่างชาติที่ไม่มีใบอนุญาตเป็นผู้รับเหมาก่อสร้างของหน่วยงานภาครัฐหรือร่วมกับบริษัทรับเหมาก่อสร้างต่างชาติที่มีความชำนาญในการก่อสร้างเฉพาะด้าน
โดยการเข้าร่วมประกวดราคาหรือรับงานก่อสร้างในลักษณะของกิจการร่วมค้า (Joint Venture)
หรือกลุ่มร่วมค้า (Consortium) ในการรับเหมางานก่อสร้างขนาดใหญ่

กิจการร่วมค้า (Joint Venture) คือ
บริษัทตั้งแต่สองแห่งขึ้นไปดำเนินงานร่วมกันทางการค้าเพื่อเข้าทำงานในโครงการเดียวกัน
(อาจจะเป็นการรวมกันในลักษณะ บริษัทกับบริษัท หรือ
บริษัทและหรือห้างหุ้นส่วนนิติบุคคลกับนิติบุคคลอื่น เป็นต้น)
จะต้องมีการลงทุนร่วมกันหรือร่วมกันในผลกำไรหรือขาดทุนซึ่งกันและกัน
ในทางภาษีอากรถือว่ากิจการร่วมค้าเป็นหน่วยทางภาษีอากร (Tax Entity)
แยกต่างหากจากผู้เข้าร่วมค้าแต่ละราย
จึงต้องมีและใช้เลขประจำตัวผู้เสียภาษีอากรเพื่อการปฏิบัติการทางภาษีอากรในนามของกิจการร่วมค้านั้นๆ

กลุ่มร่วมค้า (Consortium) คือ การร่วมกันทำงานในลักษณะกลุ่มบริษัท
โดยแต่ละบริษัทจะมีการแบ่งแยกการทำงานของแต่ละฝ่ายอย่างชัดเจน
โดยต่างฝ่ายต่างออกใบแจ้งหนี้และใบเสร็จรับเงินเฉพาะส่วนของแต่ละบริษัท
กลุ่มร่วมค้าจะไม่มีการร่วมทุนหรือแบ่งปันผลกำไรหรือขาดทุนระหว่างกัน
เพียงแต่ผู้เข้าร่วมในกลุ่มบริษัทจะใช้ความสามารถและความชำนาญในการทำงานร่วมกันให้สำเร็จ

ซึ่งการร่วมกันในแบบกิจการร่วมค้าหรือกลุ่มร่วมค้าดังกล่าว
นอกจากจะทำให้กิจการร่วมค้าหรือกลุ่มร่วมค้ามีคุณสมบัติครบถ้วนในด้านประสบการณ์การก่อสร้าง
หรือมีความพร้อมของเครื่องมือเครื่องจักรที่จะใช้ในการก่อสร้างตามเกณฑ์ที่กำหนดโดยผู้ว่าจ้างหรือเจ้าของโครงการดังกล่าวแล้ว
การรับงานในลักษณะของกิจการร่วมค้าหรือกลุ่มร่วมค้ายังเป็นการช่วยลดความเสี่ยงของการดำเนินการก่อสร้างอีกด้วย
บริษัทฯ มีการร่วมกับบริษัทรับเหมาก่อสร้างรายอื่นๆ ในลักษณะของกิจการร่วมค้า (Joint
Venture) หรือในลักษณะของกลุ่มร่วมค้า (Consortium)
เพื่อดำเนินการก่อสร้างและเตรียมการเพื่อเข้าร่วมประกวดราคาโครงการก่อสร้างตามรายละเอียดในตารางด้านล่างนี้

ตารางที่ 1 ผลงานก่อสร้างในลักษณะกิจการร่วมค้าหรือคอนซอร์เตียม

ตารางที่ 1.1 ผลงานก่อสร้างภาครัฐในอดีตที่บริษัทฯ
เข้าร่วมในลักษณะกิจการร่วมค้าหรือกลุ่มร่วมค้า

+-----------+------------+-----------+--------------+-----------------+
| ชื่อก       | รา         | สัดส       | โ            | ร               |
| ิจการร่วมค้า | ยชื่อผู้รับเหมา | ่วนของบริษัท | ครงการก่อสร้าง | ะยะเวลาดำเนินการ |
| หรือ       |            | (ร้อยละ)   |              |                 |
| กลุ่มร่วมค้า  |            |           |              |                 |
+-----------+------------+-----------+--------------+-----------------+
| ก         | 1.  บริษัท   | 1.05      | งา           | 30 มี.ค. 2544 -  |
| ิจการร่วมค้า |     โฟคัส   |           | นออกแบบรวมก่อ | 24 เม.ย. 2546   |
|           |            |           | สร้างท่อรวบรวม |                 |
| เอ เอฟ    |  เอ็นจิเนียริ่ง |           | น้ำเสียและบ่อพัก |                 |
| เอส       |     แอน    |           | MH, IPC      |                 |
|           | ด์คอนสตรัคชั่น |           | ส่วนที่เหลือ     |                 |
|           |     จำกัด   |           | โครงการบำบัดน |                 |
|           |            |           | ้ำเสียรวมระยะที่ |                 |
|           |    (มหาชน) |           | 1 (ส่วนที่ 2)   |                 |
|           |            |           |              |                 |
|           | 2.  บริษัท   |           |              |                 |
|           |     โฟคัส   |           |              |                 |
|           |     เอน    |           |              |                 |
|           | ไวรอนเมนทัล |           |              |                 |
|           |     จำกัด   |           |              |                 |
|           |            |           |              |                 |
|           | 3.  บริษัท   |           |              |                 |
|           |            |           |              |                 |
|           |    Skanska |           |              |                 |
|           |     Lundby |           |              |                 |
|           |     AB     |           |              |                 |
|           |     จำกัด   |           |              |                 |
+-----------+------------+-----------+--------------+-----------------+
| เอเปค –   | 1.  บริษัท   | 21.22     | งานอ         | 11 ส.ค. 2542 -  |
| โฟคัส      |     โฟคัส   |           | อกแบบรวมก่อสร | 30 เม.ย. 2546   |
|           |            |           | ้างระบบรวบรวม |                 |
| ค         |  เอ็นจิเนียริ่ง |           | และบำบัดน้ำเสีย |                 |
| อนซอร์เตียม |     แอนด์   |           | โครงก        |                 |
|           |            |           | ารจัดการน้ำเสีย |                 |
|           |  คอนสตรัคชั่น |           | เขตควบคุมมลพิษ |                 |
|           |     จำกัด   |           | จังห          |                 |
|           |            |           | วัดสมุทรปราการ |                 |
|           |    (มหาชน) |           | ในส่วนของ SC  |                 |
|           |            |           | – 26 (East   |                 |
|           | 2.  บริษัท   |           | Bank Area    |                 |
|           |     โฟคัส   |           | B-East       |                 |
|           |     เอน    |           | Collection   |                 |
|           | ไวรอนเมนทัล |           | System)      |                 |
|           |     จำกัด   |           |              |                 |
+-----------+------------+-----------+--------------+-----------------+

หมายเหตุ

1.  การเข้าร่วมกับผู้รับเหมารายอื่นๆ ใน “เอเปค – โฟคัส คอนเซอร์เตียม”
    ในขณะที่ยังไม่ได้เปลี่ยนชื่อบริษัทฯ โดยมีชื่อเดิมเป็น “บริษัท เอเปค ดีเวลลอปเมนท์ จำกัด”
    และบริษัทฯเข้าร่วมใน “กิจการร่วมค้า เอ เอฟ เอส” ในขณะใช้ชื่อเดิมคือ “บริษัท โฟคัส
    อินฟราสตรัคเจอร์ จำกัด”

2.  เจ้าของงานโครงการออกแบบรวมก่อสร้างระบบรวบรวมและบำบัดน้ำเสีย
    โครงการจัดการน้ำเสีย เขตควบคุมมลพิษ จังหวัดสมุทรปราการ คือ กรมควบคุมมลพิษ
    กระทรวงวิทยาศาสตร์ เทคโนโลยีและการพลังงาน โดยในการร่วมมือกันในลักษณะของ
    คอนซอร์เตียมดังกล่าว บริษัทฯ
    รับผิดชอบในการจัดหาวัสดุหลักประเภทท่อที่ใช้สำหรับการก่อสร้างบ่อบำบัดน้ำเสียตามสัญญารับเหมาช่วง
    ในขณะที่บริษัท โฟคัส เอนไวรอนเมนทัล จำกัด ทำหน้าที่ในการดำเนินการก่อสร้าง

ตารางที่ 1.2 ผลงานก่อสร้างภาคเอกชนในอดีตที่บริษัทฯ
เข้าร่วมในลักษณะกิจการร่วมค้าหรือกลุ่มร่วมค้า

+-----------+-----------+----------+---------------+-----------------+
| ชื่อก       | ราย       | สัดส่ว     | โครงการก่อสร้าง | ร               |
| ิจการร่วมค้า | ชื่อผู้รับเหมา | นของบริษัท |               | ะยะเวลาดำเนินการ |
| หร        |           | (ร้อยละ)  |               |                 |
| ือกลุ่มร่วมค้า |           |          |               |                 |
+-----------+-----------+----------+---------------+-----------------+
| โฟคัส      | 1. บริษัท   | 99       | งานอ          | 15 ธ.ค. 2548 –  |
| ไฮโดรเท็ค  | โฟคัส      |          | อกแบบรวมก่อสร้า | 15 พ.ค.2550     |
| ค         |           |          | งโครงการก่อสร้า |                 |
| อนซอร์เตียม | เอ็นจิเนียริ่ง |          | งสถานีสูบน้ำดิบแล |                 |
|           | แอนด์      |          | ะงานวางท่อน้ำดิบ |                 |
|           |           |          | เขตส่ง         |                 |
|           | คอนสตรัคชั่น |          | เสริมอุตสาหกรรม |                 |
|           |           |          | นวนคร         |                 |
|           | จำกัด      |          | จ.ปทุมธานี กับ   |                 |
|           | (มหาชน)   |          | บริษัท นวนคร    |                 |
|           |           |          | จำกัด ( มหาชน  |                 |
|           | 2. บริษัท   |          | )             |                 |
|           | ไฮโดรเท็ค  |          |               |                 |
|           |           |          |               |                 |
|           | จำกัด      |          |               |                 |
+-----------+-----------+----------+---------------+-----------------+

การจัดหางานก่อสร้างส่วนใหญ่ของบริษัทฯ จะทำโดยการเข้าร่วมประกวดราคา
โดยเฉพาะอย่างยิ่งการจัดหางานก่อสร้างของหน่วยงานภาครัฐซึ่งกำหนดให้ผู้ที่จะเข้าร่วมประกวดราคาจะต้องมีใบอนุญาตเป็นผู้รับเหมาก่อสร้างของหน่วยงานภาครัฐนั้น
ตัวอย่างใบอนุญาตก่อสร้างของหน่วยงานภาครัฐที่บริษัทฯ มีอยู่ ได้แก่ ใบอนุญาตชั้น 1 งานทาง
และชั้น 2 งานสะพานของกรมทางหลวง และใบอนุญาตชั้น 1
งานทางและงานสะพานของกรมทางหลวงชนบท เป็นต้น นอกจากนี้
ในการจัดหางานก่อสร้างภาคเอกชนบางโครงการ บริษัทฯ
สามารถจัดหางานด้วยวิธีการเจรจาต่อรองกับเจ้าของโครงการก่อสร้างหรือเจรจากับผู้รับเหมาหลักเพื่อขอเป็นผู้รับเหมาช่วงในงานโครงการก่อสร้าง

การบริหารงานก่อสร้าง บริษัทฯ
จะทำการกำหนดสัดส่วนของงานก่อสร้างระหว่างส่วนของงานก่อสร้างที่บริษัทฯ
จะดำเนินการก่อสร้างเองและงานก่อสร้างในส่วนที่บริษัทฯ จะดำเนินการให้รับเหมาช่วง
โดยจะพิจารณาตามอัตราผลตอบแทนที่คาดว่าจะได้ของแต่ละโครงการ
สำหรับส่วนงานก่อสร้างที่บริษัทฯให้รับเหมาช่วง
บริษัทฯจะทำการยืนยันราคาค่าก่อสร้างที่แน่นอนกับผู้รับเหมาช่วงอีกทอดหนึ่งก่อนที่จะมีการตกลงในเรื่องค่าก่อสร้างกับผู้รับเหมาหลักหรือเจ้าของโครงการ
โดยลักษณะของการให้รับเหมาช่วงของบริษัทฯจะแบ่งเป็น 2 ลักษณะ คือ
การให้รับเหมาช่วงโดยให้ผู้รับเหมาช่วงเป็นผู้รับผิดชอบในการจัดหาวัสดุก่อสร้างด้วย
หรือการให้รับเหมาช่วงโดยที่บริษัทฯจะเป็นผู้จัดหาวัสดุก่อสร้างให้

2.3 โครงสร้างรายได้ของบริษัทฯ

โครงสร้างรายได้ของบริษัทฯสำหรับงวดปี 2548 ถึงปี 2550 ดังนี้

ตารางที่ 2 โครงสร้างรายได้ 

  ----------------------------------- ---------- -------- ---------- -------- ---------- --------
  สายผลิตภัณฑ์ /                         ปี 2550              ปี 2549              ปี 2548     

  กลุ่มธุรกิจ                             รายได้      %        รายได้      %        รายได้      %

                                      (ล้านบาท)            (ล้านบาท)            (ล้านบาท)    

  1. รายได้จากการรับเหมาก่อสร้าง          702.78     99.37    813.07     98.55    344.94     89.55

  2.                                  0.00       0.00     7.91       0.96     33.16      8.61
  รายได้จากการจัดหาและจำหน่ายวัสดุก่อสร้าง                                                      

  3. รายได้อื่นๆ                         4.42       0.63     4.04       0.49     7.10       1.84

  รวม                                 707.20     100.00   825.02     100.00   385.20     100.00
  ----------------------------------- ---------- -------- ---------- -------- ---------- --------

2.4 เป้าหมายการดำเนินธุรกิจ

จากผลงานในอดีตที่ผ่านมา บริษัทฯ รับเหมาช่วงงานก่อสร้างของหน่วยงานภาครัฐเป็นส่วนใหญ่
โดยการมุ่งเน้นรับงานของหน่วยงานภาครัฐซึ่งมีความเสี่ยงของการไม่ได้รับชำระค่าก่อสร้างอยู่ในเกณฑ์ต่ำ
จึงมีส่วนช่วยให้บริษัทฯ สามารถผ่านพ้นภาวะซบเซา
ของอุตสาหกรรมก่อสร้างในช่วงวิกฤติเศรษฐกิจซึ่งเป็นช่วงที่การรับเหมาก่อสร้างภาคเอกชนประสบปัญหาอย่างหนัก
อย่างไรก็ตาม
เมื่อเศรษฐกิจของประเทศมีแนวโน้มดีขึ้นรวมถึงการฟื้นตัวของอุตสาหกรรมก่อสร้างภาคเอกชน
อันเป็นผลพวงมาจากการฟื้นตัวของธุรกิจอสังหาริมทรัพย์ บริษัทฯ
จึงมีเป้าหมายที่จะขยายฐานลูกค้าไปยังภาคเอกชนให้มากขึ้น โดยในปี 2550 รายได้ของบริษัทฯ
ประมาณ 55% ของรายได้จากการดำเนินงานมาจากภาคเอกชน
เพื่อป้องกันความผันผวนทางเศรษฐกิจในภายภาคหน้า บริษัทฯ จะรับงานที่หลากหลายมากขึ้น
โดยจะพิจารณารับงานจากผู้ว่าจ้างภาคเอกชนที่มีฐานะทางการเงินที่มั่นคง บริษัทฯ
มีเป้าหมายที่จะเป็นบริษัทรับเหมาก่อสร้างที่สามารถรับงานก่อสร้างจากทั้งหน่วยงานภาครัฐและภาคเอกชน